Sicyonia

Sicyonia er en slekt av reker. De regnes til en egen familie, Sicyoniidae. De lever i havet, som regel på en dybde mindre enn 200 m. Ingen av artene forekommer i Norge.

Sicyonia har liten økonomisk betydning. Sicyonia carinata fra Middelhavet smaker godt, men har et svært hardt skall. Sicyonia brevirostris blir fisket i det vestlige Atlanterhavet.

Molekylærgenetiske analyser viser at familien Sicyoniidae er en delgruppe av familien Penaeidae. Det kan derfor være nødvendig å splitte dagens Penaeidae i tre familier.

Den fossile slekten Mexicania i familien Sicyoniidae ble beskrevet i 2013. Den ble funnet i avsetninger fra øvre kritt i Mexico. I samme artikkel blir den systematiske stillingen til en annen fossil art, Sicyonia roemeri, diskutert. Den sistnevnte arten bør kanskje flyttes til Penaeidae.

 Litteratur 







 Eksterne lenker 

 de Grave, Sammy, et. al., «A classification of living and fossil genera of decapod crustaceans», i: Raffles Bulletin of Zoology. Suppl. 21, 2009, side 1–109

Kategori:Dendrobranchiata
Kategori:Dyr formelt beskrevet av Henri Milne-Edwards
Kategori:Krepsdyr formelt beskrevet i 1830